text: Varetægtsfængslet for brandstiftelse
  28 september 2011 kl. 14.53
  Retten i Sønderborg har varetægtsfængslet en 54-årig mand, der er sigtet for at sætte ild til sin lejlighed på Nyvej i Aabenraa tirsdag aften.
  Syv personer blev evakueret fra ejendommen.
  Manden blev anholdt under selve branden, men han blev forbrændt, så han kom på sygehuset, inden han blev indsat i arresten.
  Leder af lokalpolitiet i Aabenraa, Knud Reinholdt, siger, at det er konstateret, at branden ikke er opstået af sig selv.
  Det er en skærpende omstændighed, at manden har bragt de andre beboere i huset i fare.
  Det er normal praksis, at brandstiftere bliver mentalundersøgt.
  